Gumblapis
Gumblapis (Bulbophyllum) – gegužraibinių (Ochidaceae) šeimos augalų gentis. Tai viena iš didžiausių augalų karalystės genčių, apimanti daugiau nei 1800 rūšių. Pirmą kartą gentį aprašė prancūzų botanikas Louis-Marie Aubert du Petit-Thouars savo knygoje „Histoire particulière des plantes orchidées recueillies sur les trois Iles Australes d’Afrique, de France, de Bourbon et de Madagascar“. Genties pavadinimas iš lotynų k. žodžio bulbus – gumbas ir gr. phyllon – lapas. Augalai turi pailgėjusius, šliaužiančius šakniastiebius ir briaunotus gumbus, iš kurių išauga odiškas lapas. Paplitęs Afrikoje (Madagaskare auga 135 rūšys, kai kurios endeminės), Pietryčių Azijoje ir Naujojoje Gvinėjoje (čia auga daugiau nei 600 rūšių).